Държавен вестник, бр. 32, 2014 г., стр. 37

БРОЙ  32	
Д Ъ Р Ж А В Е Н  В Е С Т Н И К 	
СТР.  37  
ДЪРЖАВНА КОМИСИЯ 
ПО ХАЗАРТА
КЪМ МИНИСТЕРСТВОТО 
НА ФИНАНСИТЕ
ОБЩИ ИГРАЛНИ УСЛОВИЯ 
И ПРАВИЛА
за организиране на хазартни игри с игрални 
автомати
Раздел І
Общи положения
Чл. 1. С тези общи игрални условия и 
правила се регламентират минималните 
изисквания, които се спазват при организи­
рането на хазартни игри с игрални автомати 
в игрална зала.
Чл. 2. Организаторите на хазартни игри 
с игрални автомати са длъжни да спазват 
тези общи игрални условия и правила, 
включително и при изготвяне на съответ­
ните условия и правила, които представят 
за утвърждаване от Държавната комисия 
по хазарта (ДКХ) по чл. 22, ал. 1, т. 11 от 
Закона за хазарта (ЗХ). 
Раздел ІІ
Общи игрални условия
Чл. 3. В игралната зала се поставят на 
видно място:
1. удостоверението за издаден лиценз – ко­
пие или оригинал, както и 
2. утвърдените игрални условия и правила 
за организиране на хазартни игри с игрални 
автомати по реда на чл. 22, ал. 1, т. 11 ЗХ.
Чл. 4. (1) В игралната зала се експлоати­
рат игрални автомати, които съответстват по 
брой, наименование и други индивидуализи­
ращи белези на вписаните в издаденото на 
организатора удостоверение за издаден лиценз 
и се инсталират за експлоатация или се де­
инсталират във/от залата в срок до 7 дни след 
получаването на това удостоверение. 
(2) След модификация, конвертиране или 
рециклиране на игралния автомат е необхо­
димо да бъде поставена допълнителна табе­
ла с информация за годината и за лицето, 
извършило модификацията, конвертирането 
или рециклирането.
(3) Организаторът на хазартни игри е 
длъжен постоянно да следи за техническата 
изправност на игралните автомати, както и за 
това същите да не са източник на физически, 
електрически или механични опасности за 
здравето и живота на играчите. 
Чл. 5. (1) Системата за управление на 
игралните автомати, съдържаща програм­
ните носители, се монтира в защитена част 
от кабинета (кутията), така че да позволява 
запечатване.
(2) Устройствата за текущ контрол (елек­
тронни и/или електромеханични броячи) 
трябва непрекъснато да съхраняват инфор­
мация за общо въведени и общо изплатени 
кредити, включително при внезапно из­
ключване на игралния автомат независимо 
от причината.
(3) При включено захранване игралните 
автомати трябва да осигуряват звукова и/или 
светлинна сигнализация в следните случаи:
1. отваряне на врата на кабинета на иг­
ралния автомат;
2. спечелване на премия джакпот или 
друга печалба.
Чл. 6. (1) При поискване от длъжностни 
лица на ДКХ с контролни функции следва да 
се осигури достъп до данните за проведените 
игри на игралния автомат.
(2) Управителят на игралната зала съхра­
нява външни принадлежности към игралното 
оборудване (ключове и др.) и при извършване 
на проверка от длъжностни лица на ДКХ с 
контролни функции ги предоставя за осигу­
ряване на достъп до устройствата за текущ 
контрол. 
Чл. 7. (1) Игралните автомати могат да се 
свързват помежду си за постигане на премия 
джакпот.
(2) Всяка джакпот система трябва да има 
трайно закрепена табела, съдържаща четлива 
оригинална маркировка за наименование, тип, 
версия, производствен номер и производител. 
В случаите, когато в софтуера на игрален 
автомат е инкорпориран софтуерен модул, 
извършващ отчисления на предвидения про­
цент за премия джакпот и в удостоверението 
за издаден лиценз на организатора този ав­
томат е вписан като изпълняващ функциите 
на мастерсървър за джакпот системата, то за 
оригинална маркировка се приема тази на 
автомата – мастерсървър.
(3) Джакпот системите се инсталират в 
игралната зала или се деинсталират в срока 
по чл. 4, ал. 1.
(4) Размерът на отчисленията и условия­
та за изплащане на джакпота се посочват в 
игралните условия и правила, утвърдени от 
ДКХ на организатора по чл. 22, ал. 1, т. 11 ЗХ. 
(5) Джакпот системи могат да се свърз­
ват в електронна мрежа между две и повече 
игрални зали. 
Чл. 8. (1) Джакпотът не може да остава в 
полза на организатора, освен в случаите на 
прекратяване на лиценза по чл. 35 ЗХ. На­
трупаните отчисления за премия джакпот на 
деинсталирана система се разпределят като 
парични печалби – посредством турнири, 
допълнителни (бонус) игри или по друг на­
чин, посочен в игралните условия и правила, 
утвърдени от ДКХ.